Għar-raba’ darba l-kantanta ċkejkna Maltija Federica Falzon flimkien mal-kantant Taljan, Vincenzo Carnì, rebħu s-serata tal-programm ‘Ti Lascio una Canzone’ fuq Rai Uno wara li reġgħu kienu fil-finali. Il-bieraħ kantaw Your’re My Everything fejn matul il-wirja tagħhom ingħataw anke standing ovation mill-udjenza preżenti. Huma rebħu l-kompetizzjoni permezz tat-televoting. Kemm Federica u anke Vincenzo kellhom kliem ta’ tifħir mill-membri kollha tal-ġurija li anke huma ma naqsux li jqumu bil-wieqfa biex juru l-apprezzament tagħhom għall-vuċijiet mill-isbaħ taż-żewġ kantanti.